b'\n_START_ARTICLE_\nNavadna podkvica\n_START_SECTION_\nOpis\n_START_PARAGRAPH_\nZraste do 20 cm visoko in ima plaze\xc4\x8de steblo, ki je pri dnu olesenelo. Listi so narobe jaj\xc4\x8dasti do suli\xc4\x8dasti in enkrat pernato deljeni. Rob je gladek. Cvetovi so rumeni, metuljaste oblike, dolgi do 1 cm in zdru\xc5\xbeeni v socvetja, v katere je zbrano od 4 do 8 cvetov. Poganjajo na vrhu okoli 10 cm dolgih stebel. Plodovi se razvijejo v podkvasto zavitih strokih._NEWLINE_Rastlina uspeva na apnen\xc4\x8dastih kamnitih pobo\xc4\x8djih in pustih travnikih po vsej Evropi, zlasti na jugu in v alpskem svetu, kjer cveti od maja do septembra.'